Diari Oficial de la Generalitat Valenciana


Sumari del DOGV 5435, del 24-01-2007 (2007/661)

CORRECCIÓ d'errades de la Resolució de 12 de desembre de 2006, de la directora general de Justícia de la Conselleria de Justícia, Interior i Administracions Públiques, per la qual es resol inscriure la modificació dels Estatuts del Col·legi Oficial d'Enginyers Tècnics i Perits Agrícoles de València i Castelló.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5435

Data del DOGV
:   24-01-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/661


Data del document
:   12-01-2007

Organisme emissor
:   Conselleria de Justícia, Interior i Administracions Públiques

Tipus de document
:   Correcció d'errades

Correcció d'errades

 Descriptors 

:   * Castelló de la Plana
    * València
    * reglament intern
    * col·legi professional

Advertits certs errors materials en la Resolució de 12 de desembre del 2006, d'aquesta direcció general, per la qual es resolia inscriure la modificació dels Estatuts del Col·legi Oficial d'Enginyers Tècnics i Perits Agrícoles de València i Castelló, publicada en el Diari Oficial de la Comunitat Valenciana núm. 5.426, d'11 de gener del 2007, concorren els següents  
Fets  
Primer  
En el text de la Resolució de 12 de desembre del 2006, de la directora general de Justícia de la Conselleria de Justícia, Interior i Administracions Públiques, per la qual es resolia inscriure la modificació dels Estatuts del Col·legi Oficial d'Enginyers Tècnics i Perits Agrícoles de València i Castelló, i es disposava la seua publicació en el Diari Oficial de la Generalitat, s'al·ludix a l'anterior corporació professional com a "Col·legi Oficial d'Enginyers Tècnics i Perits Agrícoles de València i Castelló", quan la seua denominació oficial d'acord amb els Estatuts publicats com A annex de la dita resolució és la de "Col·legi Oficial d'Enginyers Tècnics Agrícoles i Perits Agrícoles de València i Castelló".  
Segon  
Igualment, s'observen certs errors materials en el primer paràgraf in fine i en el tercer paràgraf del fonament de dret primer de la citada resolució, que en la seua versió en valencià no són coincidents amb la redacció donada en la versió en castellà.  
Fonaments de dret  
Primer  
La Direcció General de Justícia exercix la competència en matèria de col·legis professionals per així disposar-ho l'article 6.1 de la Llei 6/1997, de 4 de desembre, de Consells i Col·legis Professionals de la Comunitat Valenciana, en relació a allò que s'ha previst per la disposició final del Decret 4/2002, de 8 de gener, i d'acord amb les atribucions conferides pel Decret 8/2004, de 3 de setembre, del president de la Generalitat, pel qual s'assignen competències a la Presidència de la Generalitat i a les conselleries amb competències executives, i pel Decret 153/2005, de 28 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia, Interior i Administracions Públiques.  
Segon  
L'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú establix que: "Les administracions públiques podran, així mateix, rectificar en qualsevol moment, d'ofici o a instància dels interessats, els errors materials, de fet o aritmètic existents en els seus actes".  
Basant-se en els antecedents esmentats, es dicta la següent  
Resolució  
1. Rectificar els següents errors materials existents en la Resolució de 12 de desembre del 2006, de la directora general de Justícia de la Conselleria de Justícia, Interior i Administracions Públiques, publicada en el Diari Oficial de la Comunitat Valenciana núm. 5.426, d'11 de gener del 2007:  
Substituir totes les referències que apareixen en la mencionada resolució al Col·legi Oficial d'Enginyers Tècnics i Perits Agrícoles de València i Castelló" per "Col·legi Oficial d'Enginyers Tècnics Agrícoles i Perits Agrícoles de València i Castelló".  
En la versió en valencià, en el paràgraf primer in fine, on diu: "la modificació dels Estatuts del Col·legi Professional d'Enginyers Tècnics i Perits Agrícoles de València i Castelló", ha de dir: "la modificació dels seus Estatuts en el dit registre", i en el fonament de dret primer, on diu: "substituir el terme", ha de dir: "substituir en la disposició final 2ª el terme".  
2. Publicar la present resolució en el Diari Oficial de la Comunitat Valenciana.  
Contra aquesta resolució, que posa fi a la via administrativa, es podrà interposar, potestativament, recurs de reposició davant del mateix òrgan que l'ha dictada, en el termini d'un mes, comptador des de l'endemà de la seua notificació, o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació. Tot això de conformitat amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i amb els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere adient.  
València, 12 de gener de 2007.- La directora general de Justícia: Patricia Montagud Alario.